CELEX: 32020D1010
Language: et
Date: 2020-07-02 00:00:00
Title: Poliitika- ja julgeolekukomitee otsus (ÜVJP) 2020/1010, 2. juuli 2020, millega nimetatakse Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülem ning tunnistatakse kehtetuks otsus (ÜVJP) 2019/264 (BiH/29/2020)

13.7.2020   
               
               
                  ET
               
               
                  Euroopa Liidu Teataja
               
               
                  L 224/7
               
            
         POLIITIKA- JA JULGEOLEKUKOMITEE OTSUS (ÜVJP) 2020/1010,
         2. juuli 2020,
         millega nimetatakse Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülem ning tunnistatakse kehtetuks otsus (ÜVJP) 2019/264 (BiH/29/2020)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 12. juuli 2004. aasta ühismeedet 2004/570/ÜVJP Euroopa Liidu sõjalise operatsiooni kohta Bosnias ja Hertsegoviinas, (1) eriti selle artiklit 6,
         ning arvestades järgmist:
         
                     (1)
                  
                  
                     Ühismeetme 2004/570/ÜVJP artikli 6 lõike 1 kohaselt volitas nõukogu poliitika- ja julgeolekukomiteed tegema asjakohaseid otsuseid ELi operatsiooni ülema nimetamise kohta.
                  
               
                     (2)
                  
                  
                     8. oktoobril 2018 otsustas poliitika- ja julgeolekukomitee põhimõtteliselt, et ELi operatsiooni ülemaks alates 29. märtsist 2019 tuleks nimetada NATO Euroopa vägede kõrgema peakorteri (SHAPE) asestaabiülem, tingimusel et NATO tema valmisolekut kinnitab.
                  
               
                     (3)
                  
                  
                     7. detsembril 2018 kinnitas Põhja-Atlandi Nõukogu SHAPE’i asestaabiülema valmisolekut asuda alates 29. märtsist 2019 ELi operatsiooni ülema ametisse Berliin-pluss-kokkulepete alusel.
                  
               
                     (4)
                  
                  
                     7. veebruaril 2019 võttis poliitika- ja julgeolekukomitee vastu otsuse (ÜVJP) 2019/264, (2) millega nimetatakse SHAPE’i asestaabiülem kindralleitnant Olivier RITTIMANN alates 29. märtsist 2019 Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks.
                  
               
                     (5)
                  
                  
                     NATO otsustas 15. mail 2020 nimetada alates 18. juulist 2020 kindralleitnant Olivier RITTIMANNI asemele SHAPE’i asestaabiülemaks kindralmajor Brice HOUDET. Kindralmajor Brice HOUDET peaks alates nimetatud kuupäevast asendama kindralleitnant Olivier RITTIMANNI ka Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema volituste täitmisel.
                  
               
                     (6)
                  
                  
                     Euroopa Liidu sõjaline komitee leppis 26. mail 2020 kokku soovituses nimetada Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks alates 18. juulist 2020 kindralmajor Brice HOUDET.
                  
               
                     (7)
                  
                  
                     Otsus (ÜVJP) 2019/264 tuleks seega kehtetuks tunnistada.
                  
               
                     (8)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises.
                  
               
                     (9)
                  
                  
                     12. ja 13. detsembril 2002 Kopenhaagenis toimunud Euroopa Ülemkogu kohtumisel võeti vastu deklaratsioon, milles märgitakse, et Berliin-pluss-kokkuleppeid ja nende rakendamist kohaldatakse üksnes nende liidu liikmesriikide suhtes, kes on kas NATO liikmed või programmi „Partnerlus rahu nimel“ osalisriigid ning on sellest tulenevalt sõlminud NATOga kahepoolsed julgeolekukokkulepped,
                  
               ON VASTU VÕTNUD KÄESOLEVA OTSUSE:
         
            Artikkel 1
            Alates 18. juulist 2020 nimetatakse Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülemaks kindralleitnant Olivier RITTIMANNI järglasena NATO Euroopa vägede kõrgema peakorteri asestaabiülem kindralmajor Brice HOUDET.
         
         
            Artikkel 2
            Otsus (ÜVJP) 2019/264 tunnistatakse kehtetuks.
         
         
            Artikkel 3
            Käesolev otsus jõustub 18. juulil 2020.
         
         
            Brüssel, 2. juuli 2020
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 252, 28.7.2004, lk 10.
         
            (2)  Poliitika- ja julgeolekukomitee 7. veebruari 2019. aasta otsus (ÜVJP) 2019/264 Bosnias ja Hertsegoviinas toimuva Euroopa Liidu sõjalise operatsiooni ELi operatsiooni ülema nimetamise kohta ning otsuse (ÜVJP) 2017/464 kehtetuks tunnistamise kohta (BiH/27/2019) (ELT L 44, 15.2.2019, lk 12).